Balatonfőkajári Közös Önkormányzati Hivatal

Balatonakarattyai Kirendeltsége

8172 Balatonakarattya, Iskola u. 7.

Telefon: 06/88/656-677/605 mellék

e-mail:ado@balatonakarattya.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Idegenforgalmi adóhoz (kurtaxa) kapcsolódó hasznos információk

 Községünkben minden eltöltött vendégéjszaka után vízparti ingatlanon 360,- Ft / fő/ éjszaka, minden egyéb szálláshelyen 340,- Ft /fő/ éjszaka tartózkodás után fizetendő idegenforgalmi adót más néven kurtaxát köteles fizetni az itt tartózkodó vendég.

Ez a rendelkezés nem csak a szálláshely üzemeltetést folytató ingatlantulajdonos vendégeire vonatkozik, hanem minden olyan vendégre- legyen az jó barát, távoli rokon, kolléga vagy ismerős, aki eltölt egy hétvégét, vagy néhány napot településünkön vendégségben.

Aki szálláshely üzemeltetéssel rendszeresen szeretne foglalkozni, annak hivatalunkban lehetősége van az erre vonatkozó engedély beszerzésére.

A beszedett idegenforgalmi adó minden egyes forintja után további 1,50 forintot kap az állami költségvetésből az önkormányzat, tehát ezzel az adózással támogatják ingatlantulajdonosaink községünket.

Ezért a támogatásért cserébe minden leadózott vendégéjszaka után strand belépőt ad az önkormányzat. A belépőket a Bercsényi és a Lido strandokon lehet egyszeri belépésre felhasználni. A jegyek átvehetők az Önkormányzat adóval foglalkozó kolleganőjénél. A befizetett idegenforgalmi adót igazoló bizonylat bemutatása ellenében.

A szükséges bevallási nyomtatvány a honlapon megtalálható, de kérésre csekkel együtt postai úton is megküldjük, illetve a hivatalban személyesen is kereshető.

Az adott hónapban eltöltött vendégéjszakákról a következő hónap 15. napjáig kell a bevallást megtenni és az adó összegét befizetni.

A kitöltéshez illetve az adó összegének kiszámításához szívesen nyújtunk segítséget a fenti elérhetőségeken.

Balatonakarattya Község Önkormányzata